[{"text_idx": "#000005", "text": "COVID19aren pandemiak eta, batez ere, konfinamendu dekretatuak gure mundua eta gure ikuskera asko eraldatu ditu. Itxiera-denbora betetzeko bezala, ugaritu egin dira gertatutakoari buruzko analisiak, baita zain dugun etorkizunari buruzkoak ere. Orain arte ezagutu gabeko egoera honetan, mundu guztia ura norbere sorora ekartzen saiatzen da, dela esku-hartze publiko handiagoaren edo zerga-politika hedakorraren ideia indartzeko. Hala ere, pandemia honek utzi dituen irakaspenak zerrendatzea faltan sumatzen da, nahiz eta azalekoa eta behin-behinekoa izan, zaharkituta gera daitezkeen konponbideak proposatu aurretik, are aplikatu aurretik ere. Are arriskutsuagoa da langileak eta ehun ekonomikoa babesteko erabili diren premiazko errezetak behin pandemiari muzin eginda luza daitezkeenik pentsatzea."}, {"text_idx": "#000008", "text": "Bestalde, pandemiak azken urteotan bereziki enpresa-irizpideekin kudeatu diren zerbitzu publiko batzuen gabezia izugarriak erakutsi ditu: haien egitura ahulak ez dira gizartearen funtzionamendu egokirako beharrezkoak diren ondasun publikoak emateko gai izan, salbuespenezko egoeretan barne. Bereziki esanguratsua eta lazgarrria da zaharren egoitzetan gertatu den hondamendia ere. Emakume langileek behin eta berriz egindako salaketek eta egungo krisiak, oso ukituta utzi dute eredu hori, birmoldaketa oso baten premian dagoena."}, {"text_idx": "#000009", "text": "Akats eta ahulezia horien ondorioz, munduko BPG per capita altuenenetako bat izateak ez gaituela pandemiatik salbatu jakin dugu eta, era berean, ez digu osasun arloko langileak babesten lagundu, eta herritarrak oro har babesteko bitartekoak ere ez dizkigu eman, are gutxiago egoitzetan dauden adinekoak babesteko. Are gehiago, pandemia gelditzeko herrialdea gelditu behar izan dugu. Horrek guztiak agerian utzi digu BPGak zerikusi gutxi duela ehun ekonomikoak ekoitzi behar dituen gauza garrantzitsuekin, ekonomiak eman behar dituen ondasunekin. BPG kontabilizatzen duen balioaren atzean truke-balio handia dago, eta erabilera-balio gutxi: konturatu gara urrea ezin dela jan; urrea edukita ere ezin dela behar dena erosi, norbaitek balantzaren beste platerkadan urre gehiago jartzen badu."}, {"text_idx": "#000021", "text": "Gure herrian, enpresa pribatuari pertsona langabeak kontratatzea errentagarri ateratzen ez zaionean, administrazio publikoak esku ez hartzea ezin da onartu. Sektore publikoak gizartearentzat baliagarriak diren enpleguak susta ditzake, ekonomiaren sektore pribatuaren dinamika osatzeko. Ikuspegi hori, ekonomiaren eta gizartearen ikuspegitik, susperraldia bideratzeko bide gisa askoz errentagarriagoa izango litzateke."}, {"text_idx": "#000022", "text": "Une honetan, SARS-CoV-2 infekzioen agerraldi berriak geldiarazteko babes-sistema gisa maskarak erabiltzea eskatu behar ote den eztabaidatzen ari gara. Itxura guztien arabera, mundu osoko osasun agintariek eta agintari politikoek maskara falta dute. Hornikuntza bermatu gabe maskarak erabiltzea exijitzeak osasun-langileentzat, zaintzaileentzat eta funtsezko lanpostuetan dauden beste langileentzat atsekabe eta presio handiagoa eragingo du. Dilema horrek edozein herrialdetako ekonomiak aurre egin behar dion arazo nagusia zein den erakusten du: xedeen eta bitartekoen arteko harremana. Helburua biztanleriaren osasuna zaintzea dela uste bada, eta horretarako ZIUen kolapsoa saihestu behar bada, jarduera ekonomikoa, akademikoa, eskolakoa eta abar gelditu egin beharko dira; aldiz, dirudien bezala, helburua jarduera ekonomikoa lehenbailehen berreskuratzea bada, batez ere ondasunei ez dagokien balioan pentsatuta, eta osasunak hain lehentasun garrantzitsua izateari uzten badio, bitartekoak helburuen aurretik jarriko ditugu berriz."}, {"text_idx": "#000031", "text": "Animalien kontsumoa birpentsatzen hurrengo pandemia globala prebenitzeko"}, {"text_idx": "#000033", "text": "Covid-19aren krisia eta ekonomia globala: erronken azelerazioa (1/3)"}]